Пластик ҡалдыҡтарҙың тупланыуы океандарҙа ағымдар тәьҫирендә махсус сүп-сар нөктәләре барлыҡҡа килтерә. Әлеге ваҡытта биш ҙур сүп-сар өйөмө булыуы билдәле — Тымыҡ һәм Атлантик океандарҙа икешәр, берәүһе Һинд океанында. Был сүп-сар циклдары башлыса ҡитғаларҙың халыҡ тығыҙ йәшәгән яр буйы зоналарынан ағып килеү һөҙөмтәһендә барлыҡҡа килгән пластик ҡалдыҡтарҙан тора. Диңгеҙ тикшеренеүҙәре етәксеһе Кара Лавендер  «нөктә» терминына ҡаршы килә, сөнки тәбиғәте буйынса ваҡ пластик киҫәктәре тарала. Пластик сүп-сар хәүефле, сөнки диңгеҙ хайуандары йыш ҡына һыу өҫтөндә йөҙгән үтә күренмәле киҫәксәләрҙе күрә алмай,  ағыулы ҡалдыҡтар ашҡаҙанына эләгә һәм йыш ҡына үлемгә килтерә. Йөҙөп йөрөүсе пластик киҫәксәләр зоопланктонды хәтерләтә һәм медузалар йәки балыҡтар уларҙы аҙыҡ тип ҡабул итә. Диңгеҙ ҡоштарының һәм хайуандарының ашҡаҙанында бик күп оҙаҡ һаҡлана торған пластик (пластик шешәләрҙең ҡапҡастары, бер тапҡыр ҡулланыла торған зажигалкалар) табыла.